Αγαπητοί γονείς και κηδεμόνες,

Σας ενημερώνουμε ότι την Δευτέρα 13 Σεπτεμβρίου θα πραγματοποιηθεί ο Αγιασμός για τη νέα σχολική χρονιά. Οι μαθητές και οι μαθήτριες θα προσέλθουν στο χώρο του Σχολείου με τις τσάντες τους από τις 8.00 π.μ. έως τις 8.15 π.μ. ως εξής:

* Οι Α΄, Δ΄ και Ε΄ τάξεις από την κεντρική είσοδο.
* Οι Γ΄ και Στ΄ τάξεις από την είσοδο που βρίσκεται δίπλα στο 3ο Γυμνάσιο.
* Η Β΄ τάξη από την αριστερή είσοδο, που βρίσκεται στο τέλος του πεζόδρομου.

Από τις εισόδους αυτές θα προσέρχονται και θα αποχωρούν οι μαθητές/τριες κατά τις ημέρες λειτουργίας του Σχολείου σε όλη τη σχολική χρονιά.

 Η τελετή του Αγιασμού θα ξεκινήσει στις 8.30 π.μ..Κάθε μαθητής και μαθήτρια πηγαίνει στον καθορισμένο χώρο κάθε τάξης στην αυλή του Σχολείου όπου θα παρευρίσκεται ο εκπ/κός του κάθε τμήματος. Οι γονείς και οι κηδεμόνες παραμένουν εκτός του χώρου του Σχολείου. Ιδιαίτερα, παρακαλούμε θερμά τους γονείς και κηδεμόνες της Α΄ τάξης να παραμείνουν εκτός του σχολικού χώρου, ώστε οι εκπ/κοί της τάξης να ασκήσουν τον παιδαγωγικό τους ρόλο απρόσκοπτα.

Στη συνέχεια, οι μαθητές και οι μαθήτριες θα ανέβουν στις αίθουσές τους. Θα ενημερωθούν για τα μέτρα προστασίας που πρέπει να τηρούνται, καθώς και για την εφαρμογή του ωρολόγιου προγράμματος. Έπειτα, θα πάρουν τα βιβλία τους και θα αποχωρήσουν.

Η αποχώρηση θα γίνει στις 9.30 π.μ. από τις εισόδους που αναφέρθηκαν πιο πάνω.

Υπάρχει προσωρινά μια αδυναμία λειτουργίας του Ολοήμερου τμήματος για το οποίο

θα ενημερωθείτε σύντομα.

Το Σχολείο έχει απολυμανθεί. Είναι πολύ σημαντικό οι μαθητές και οι μαθήτριες να φορούν μάσκα και να έχουν μαζί τους είτε πιστ/κό εμβολιασμού είτε self test με αρνητικό αποτέλεσμα, τα οποία θα επιδείξουν στους/στις εκπ/κούς μέσα στις αίθουσες.

Ευχή όλων μας είναι μια σχολική χρονιά με υγεία, δύναμη, πρόοδο για όλα τα παιδιά και μόνο δια ζώσης!

Ο Σύλλογος Διδασκόντων και η Δ/νση του Σχολείου μας.